《挽王华甫提刑二首》
宋代·刘克庄

丱角从诸老，麻衣客五侯。
风云疑反手，江海不回头。
寂寂生堪笑，皇皇死未酬。
空馀老知识，闭户著穷愁。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。